ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ

ΣΧΟΛΗ: ΓΕΩΠΟΝΙΑΣ ΚΑΙ ΤΡΟΦΙΜΩΝ

ΤΜΗΜΑ: ΓΕΩΠΟΝΙΑΣ

**Πρόγραμμα Σπουδών:** ΤΕ.ΓΕΩ. **πρώην ΤΕΙ Πελοποννήσου**

**AΝΑΚΟΙΝΩΣΗ**

**ΥΠΟΒΟΛΗΣ ΑΙΤΗΣΕΩΝ ΠΡΑΚΤΙΚΗΣ ΑΣΚΗΣΗΣ (ΠΑ)**

Η υποβολή των αιτήσεων για την πραγματοποίηση ΠΑ για το εαρινό εξάμηνο του ακαδημαϊκού έτους 2019-20, μαζί με τα απαραίτητα δικαιολογητικά θα γίνονται δεκτές **από 14-02-2020 έως και 28-02-2020.**

**Απαραίτητα δικαιολογητικά που θα συνοδεύουν την αίτηση**

**α)** **Βεβαίωση** ότι ο φοιτητής πληροί τις προϋποθέσεις για την έναρξη της ΠΑ ή Αναλυτική Βαθμολογία από τη Γραμματεία του Τμήματος που ανήκει ο φοιτητής

**β) Βεβαίωση Αποδοχής** **Απασχόλησης** από το φορέα για το συγκεκριμένο χρονικό διάστημα, στην οποία θα αναφέρεται και η σύμφωνη γνώμη του φορέα για τη συμμετοχή ή όχι του φοιτητή στο πρόγραμμα μέσω ΕΣΠΑ.

**γ) (Μόνο για ΑμΕΑ) Πιστοποιητικό Διαπίστωσης Πάθησης** από αρμόδιο κρατικό φορέα, όπου θα αποδεικνύεται το είδος της πάθησης και το ποσοστό αναπηρίας.

Ο φοιτητής μπορεί να λάβει τα έντυπα της σχετικής αίτησης καθώς και της Βεβαίωσης Αποδοχής Απασχόλησης μέσω της ηλεκτρονικής διεύθυνσης [www.dasta.teipel.gr/internship](http://www.dasta.teipel.gr/internship) ή της ηλεκτρονικής διεύθυνσης [www.agro.uop.gr](http://www.agro.uop.gr/) και τα υποβάλλει στη Γραμματεία του Τμήματός του (ηλεκτρονικά e-mail: [tg@teikal.gr](mailto:tg@teikal.gr) ή απευθείας στη Γραμματεία).

Στην αίτηση ο υποψήφιος φοιτητής πρέπει υποχρεωτικά να δηλώσει εάν επιθυμεί ή όχι να συμμετάσχει στο χρηματοδοτούμενο μέσω ΕΣΠΑ πρόγραμμα ΠΑ.

**Υποχρεωτικές και Αναγκαίες Προϋποθέσεις για δικαίωμα έναρξης ΠΑ**

Ο φοιτητής πρέπει υποχρεωτικά:

* να βρίσκεται στο 8ο ή μεγαλύτερο εξάμηνο σπουδών.
* να έχει περάσει τα 2/3 του συνόλου των μαθημάτων.

**Προϋποθέσεις για συμμετοχή στο χρηματοδοτούμενο πρόγραμμα ΠΑ μέσω ΕΣΠΑ**

Το σύνολο των φοιτητών που κατοχυρώνουν το δικαίωμα έναρξης ΠΑ (βλέπε προηγούμενα), έχει το δικαίωμα συμμετοχής στο χρηματοδοτούμενο μέσω ΕΣΠΑ πρόγραμμα ΠΑ, εφόσον το επιθυμεί ο ίδιος και ο φορέας πραγματοποίησης της ΠΑ.

Επειδή οι χρηματοδοτούμενες μέσω ΕΣΠΑ θέσεις ΠΑ ανά Τμήμα είναι περιορισμένες, έχουν τεθεί τα παρακάτω κριτήρια αξιολόγησης:

* Μέσος όρος βαθμολογίας του συνόλου των μαθημάτων
* Σύνολο μαθημάτων που έχουν ολοκληρωθεί

Τα παραπάνω δύο κριτήρια συνδυάζονται στον ακόλουθο δείκτη και εξάγεται η τελική βαθμολογία

(σύνολο μαθημάτων που έχει περάσει ο φοιτητής )x (μ.ο.βαθμολογίας)

συνολικός αριθμός μαθημάτων πτυχίου

**Βασικές ημερομηνίες που θα πρέπει να έχει υπόψη του ο υποψήφιος για ΠΑ φοιτητής** (για το τρέχον Εαρινό εξάμηνο 2019-20)

* Ημερομηνία έναρξης και λήξης υποβολής αιτήσεων **14.02.20 μέχρι 28.02.20**
* Ανάρτηση προσωρινού πίνακα αποτελεσμάτων από τις 3μελείς Επιτροπές ΠΑ των Τμημάτων **11.03.20**
* Περίοδος υποβολής ενστάσεων **11.03.20 μέχρι 16.03.20**
* Ανάρτηση οριστικών πινάκων **18.03.20**
* Έναρξη παραλαβής των Συμβάσεων και του Βιβλίου ΠΑ από τις Γραμματείες **19.03.20**

**ΠΡΟΣΟΧΗ !!!**

Οι συμβάσεις θα πρέπει άμεσα να παραληφθούν από τους φοιτητές από τις Γραμματείες τους και εντός δύο (2) ημερών να τις έχουν καταθέσει για υπογραφές στο Φορέα ΠΑ. Αυτό είναι απαραίτητο ώστε ο Φορέας ΠΑ να έχει τον απαραίτητο χρόνο να ενημερώσει εγκαίρως το σύστημα ΕΡΓΑΝΗ πριν την έναρξη της ΠΑ που είναι η 01.04.20

* Άμεση επιστροφή στις Γραμματείες των Τμημάτων (ταχυδρομικώς) δύο αντιγράφων Σύμβασης με όλες τις απαραίτητες υπογραφές μέχρι **31.03.20**
* **Έναρξη ΠΑ 01.04.20**

**Σημειώσεις:**

* Προτεραιότητα για συμμετοχή στο πρόγραμμα μέσω ΕΣΠΑ δίνεται στον Ιδιωτικό τομέα έναντι του Δημοσίου τομέα με αναλογία 55% -45%.
* Οι φοιτητές ΑμΕΑ έχουν δικαίωμα άμεσης συμμετοχής στο χρηματοδοτούμενο μέσω ΕΣΠΑ πρόγραμμα ΠΑ χωρίς διαδικασίες αξιολόγησης.